— Адным з прыярытэтных напрамкаў дзейнасці ўстаноў дашкольнай адукацыі з’яўляецца захаванне даступнасці дашкольнай адукацыі, у тым ліку праз развіццё розных форм яе арганізацыі. У адпаведнасці з адукацыйнымі запытамі законных прадстаўнікоў выхаванцаў, сетка ўстаноў дашкольнай адукацыі становіцца больш дыферэнцыраванай. Усяго ў Мінску налічваецца 458 устаноў дашкольнай адукацыі, у тым ліку 25 санаторных, 13 спецыяльных, 14 цэнтраў развіцця дзіцяці. У апошні час значна знізіўся ўзроставы парог пачатку наведвання дзецьмі ўстаноў дашкольнай адукацыі. У сувязі з гэтым пастаянна ўзрастае колькасць груп для дзяцей з 1,5 да 2 і з 2 да 3 гадоў. Для задавальнення запытаў бацькоў на ранняе развіццё дзяцей функцыянуе 451 група кароткачасовага знаходжання, што ў параўнанні з 2016 годам на 83 больш. Аднак праблема пераўкамплектаванасці ўстаноў дашкольнай адукацыі горада па-ранейшаму застаецца актуальнай, — адзначыла Наталля Алегаўна Васіленка, начальнік упраўлення каардынацыі павышэння кваліфікацыі спецыялістаў дашкольнай адукацыі Мінскага гарадскога інстытута развіцця адукацыі.